 

**בבית הדין הצבאי המחוזי**

**מחוז שיפוט מטכ"ל**

**בפני סגנית הנשיאה: סא"ל ענת שחר ויינברג**

**בעניין: התובע הצבאי (ע"י ב"כ, קמ"ש הגר לבנטר)**

**נגד**

**הנאשם: ח/XXX סמל י' ק' (ע"י ב"כ, סרן ליאור פורת)**

**הכרעת-דין**

החייל מורשע, על פי הודאתו, בעבירה של התנהגות מבישה, לפי סעיף 129 לחוק השיפוט הצבאי, התשט"ו-1955, בכך שנעדר מיחידתו XXX מיום 25.07.2017 ועד יום 03.10.2021 למשך 1,530 ימים, בהתאם לכתב האישום המתוקן ולפרטים הנוספים.

* **ניתנה היום, י"ב בשבט התשפ"ד, 22.01.2024, והודעה בפומבי ובמעמד הצדדים.**

**­­­­­\_\_\_\_\_\_\_\_\_\_\_\_\_**

**סגנית הנשיאה**

**גזר-דין**

**החייל הורשע על פי הודאתו בעבירה של התנהגות מבישה, בגין כך שנעדר מיחידת XXX במשך 1,530 ימים עד להתייצבותו.**

י' הגיע מרקע חרדי, אשר במסגרתו אין מתגייסים ככלל לצה"ל. י' חזר בשאלה ובחר להתייצב ולהעמיד עצמו לרשות המערכת הצבאית, בתקווה לשרת שירות צבאי משמעותי.

י' החל בתהליך הכשרה ממושך ללימודי טכנאי תוכנה ובהמשך השתלב בחיל הים. לאורך כל הדרך היה י' חייל בודד. חוות דעת מפקדו לימדה כי הוא שירת בצורה טובה, היה ממושמע, ביצע את כלל הנדרש ממנו והיה אהוב מאוד על ידי חבריו למחלקה. כיום, סיים י' את השירות הצבאי לאחר שזכה לקיצור שירות והוא עתיד להתחיל בלימודי מכינה בטכניון.

כלל הצוות הטיפולי של הליך השילוב ובפרט הח"מ, ליוו את י' לאורך כל שלבי שירותו הצבאי. ניתן היה להתרשם לאורך כל הדרך, מדבקותו במשימה, מנחישותו להצליח בדרך חרף הקשיים שעמדו בפניו, ומאמונתו בכוחותיו שלו וביכולתו להצליח. כיום, מסתיים הליך השילוב, אך אנחנו מבהירים שאנו תמיד לרשותו ונשמח לסייע לו גם בעתיד בכל עניין בו יידרש.

**בנסיבות אלה ומשסיים י' את שירותו הצבאי אטיל עליו עונש נזיפה בלבד.**

**מזכירות בית הדין תעביר את ההחלטה למפקד מיטב- אל"ם א' מ', לסגניתו, לרע"ן סדיר במיטב, לאנשי הקשר במרכז אבחון וחוסן (גחל"ת), לאנשי הקשר במדור שילוב, לרמ"ד עריקים במקמש"ר.**

**העתק יועבר גם לעו"ס בית הדין המשלב (**[meshalev.tali@gmail.com](mailto:meshalev.tali@gmail.com)**).**

**העתק יופנה למש"קי בית הדין המשלב של מחוז השיפוט, אשר מתבקשים לעדכן כי החייל השלים בהצלחה את הליך השילוב.**

**המזכירות תסמן את התיק במערכת חוק וצדק בסימון "הושלם הליך שילוב".**

* **זכות ערעור כחוק.**
* **ניתן היום, י"ב בשבט התשפ"ד, 22.01.2024, והודע בפומבי ובמעמד הצדדים.**

**\_\_\_\_\_\_\_\_\_\_\_**

**סגנית הנשיאה**